Afternoon Call Action Notes – บล.โกลเบล็ก
Afternoon Call Action Notes - บล.โกลเบล็ก ประจำวันที่ 3 เม.ย.60
3 เม.ย. 2560

 
Afternoon Call Action Notes – บล.โกลเบล็ก
ดัชนี SET ปิดภาคเช้า
Close 1,580.53 Volume ฿12,782 M
Change +5.42 %Change +0.34%
สรุปภาวะตลาดภาคเช้า
ตลาดหุ้นไทยช่วงเช้าปรับตัวขึ้นตามทิศทางตลาดหุ้นเอเชีย รวมถึงแรงซื้อกลุ่มพลังงานหลังราคาน้ำมันดีดตัวขึ้นเหนือ 50 US/Barrel อย่างไรก็ตาม Volume ซื้อ/ขายค่อนข้างเบาบางเนื่องจากถูกกดดันจากความกังวล ปธน.ทรัมป์ ออกคำสั่งพิเศษ 2 ฉบับเพื่อยุติการขาดดุลการค้า 50,000 ล้านดอลลาร์ต่อเดือนจาก 16 ประเทศรวมทั้งไทย
แนวโน้มภาคบ่ายตามค่าสัญญาณทางเทคนิค
ดัชนี SET เคลื่อนตัวในกรอบ sideway up โดยไม่หลุดระดับ 1,575 จุด แต่ stochastic ในกราฟราย 15 นาที เข้าใกล้เขต overbought จึงคาดการณ์การแกว่งตัวในช่วงจำกัดต่อไป โดยยังต้องระวังหากดัชนีร่วงลงจนหลุด 1,575 และ 1,570 จุด ต่อเนื่องกัน จะเป็นสัญญาณ จึงแนะนำให้เก็งกำไรในกรอบจำกัด โดยเน้นซื้อและถือในหุ้นที่คาดว่าจะมีผลประกอบการที่ดีในไตรมาสแรก และควร stop loss เมื่อดัชนี SET หลุด 1,570 จุด
แนวรับ 1,575 จุด / แนวต้าน 1,585 จุด
Stock of the town @Kusjung
SR ซื้อเก็งกำไร
ราคาปิด 3.42 บาท
แนวรับ 3.40 บาท / แนวต้าน 3.52 บาท / Cut loss 3.32 บาท
กราฟพลิกตัวขึ้นแบบ W shape และราคาดีดตัวตัดเส้น EMA 10 วันขึ้นได้ พร้อมด้วย Volume หนาแน่นเกิดเป็นสัญญาณซื้อรอบใหม่ ประกอบกับเครื่องมือ MACD + RSI ชี้ขึ้นสนับสนุนจึงคาดว่าจะปรับตัวขึ้นได้
TNP ซื้อเก็งกำไร
ราคาปิด 3.30 บาท
แนวรับ 3.28 บาท / แนวต้าน 3.40 บาท / Cut loss 3.20 บาท
กราฟระยะสั้นโค้งตัวขึ้นเป็น U shape และราคาตัดเส้น EMA 10 วันขึ้นเป็นสัญญาณซื้อได้สำเร็จ พร้อมทั้งเครื่องมือ MACD + RSI ชี้ขึ้นสนับสนุนทิศทางจึงมีโอกาสปรับตัวขึ้นต่อได้
ข่าวสำคัญช่วงเช้า
นักวิเคราะห์คาดว่า ปธน.โดนัลด์ ทรัมป์ อาจไม่เดินหน้าปฏิรูปกฏหมายประกันสุขภาพฉบับใหม่ต่อไป หลังสภาผู้แทนราษฎรสหรัฐยกเลิกการลงมติเกี่ยวกับการนำร่างกฎหมาย “อเมริกันเฮลธ์แคร์” มาใช้แทนกฎหมาย “โอบามาแคร์” โดยมีนักวิเคราะห์บางรายมองว่าอาจส่งผลกระทบต่อนโยบายปฏิรูปภาษีของเขาด้วยเช่นกัน
กระทรวงพาณิชย์เผย CPI เฉลี่ย 3 เดือนแรก ขยายตัว 1.25% ประกาศปรับประมาณการเงินเฟ้อปี 60 เป็น 1.5-2.2% จากเดิม 1.5-2.0% คาดแนวโน้มเงินเฟ้อ Q2/60 เฉลี่ยที่ 1.0%
CPF เข้าซื้อหุ้นทั้งหมดใน “Westbridge Food Group Limited”ในอังกฤษ มูลค่ากิจการ 2.6 พันลบ. คาดแล้วเสร็จภายในเม.ย.นี้
“ทริพเพิล ไอ โลจิสติกส์”ยื่นไฟลิ่งขาย IPO 160 ล้านหุ้น เข้า SET มีธนาคารซีไอเอ็มบี ไทย เป็นที่ปรึกษาทางการเงิน วัตถุประสงค์ของการระดมทุน ใช้เป็นเงินลงทุนในโครงการปัจจุบันและอนาคต และใช้สำรองเป็นเงินทุนหมุนเวียน
WORLD เข้าเทคฯ 2 นิคมฯในบางปู-ลำพูน มูลค่า 5.3 พันลบ.คาดเริ่มรับรู้ฯขายที่ดิน Q4/60
CWT รับออเดอร์ใหม่เบาะหนังรถ 4 โมเดลใหม่ พร้อมศึกษาเข้าลงทุนโรงไฟฟ้าชีวมวลเพิ่มอีกแห่ง
IFEC นัดประชุมบอร์ดอีกรอบ 10 เม.ย.เพื่อกำหนดวันประชุมผถห.หลังล่มไป 2 ครั้ง
 